
[image: image1.png]



PARLAMENTUL ROMÂNIEI

CAMERA DEPUTAŢILOR

Comisia pentru Tehnologia Informaţiei


PL.X. 95/22.02.2006

şi Comunicaţiilor

RAPORT

asupra propunerii legislative privind modificarea Legii nr. 304/2003 
 privind serviciul universal şi drepturile utilizatorilor cu privire la reţelele şi serviciile de comunicaţii electronice
1. În conformitate cu prevederile art.95 din Regulamentul Camerei Deputaţilor, republicat, Comisia pentru Tehnologia Informaţiei şi Comunicaţiilor a fost sesizată în fond, în vederea examinării şi  întocmirii raportului, cu propunerea legislativă privind modificarea Legii nr.304/2003 privind serviciul universal şi drepturile utilizatorilor cu privire la reţelele şi serviciile de comunicaţii electronice, PL.X. 95/22.02.2006.

Iniţiatorii propun modificarea art. 20 din Legea nr.304/2003 în sensul ca Autoritatea Naţională de Reglementare în Comunicaţii să încurajeze furnizorii de servicii de comunicaţii electronice ca informaţiile prevăzute la alin. (1) – (3) ale aceluiaşi articol să fie puse la dispoziţia publicului, potrivit prevederilor Directivei 2002/22/CE privind serviciul universal.

Consiliul Legislativ cu nr. 1363/06.10.2005 avizează favorabil propunerea legislativă.
Comisia juridică, de disciplină şi imunităţi a avizat favorabil propunerea legislativă.
Guvernul României, prin adresa nr.3202/13.12.2005, a comunicat că nu susţine propunerea legislativă, întrucât potrivit art. 20 din Legea nr. 304/2003, care transpune prevederile art.21 şi a Anexei II din Directiva 2002/22/CE privind serviciul universal şi drepturile utilizatorilor cu privire la reţelele şi serviciile de comunicaţii electronice, autoritatea de reglementare are obligaţia de a asigura, în mod imperativ, că informaţiile sunt puse în mod corespunzător la dispoziţia utilizatorilor finali, iar nu doar atribuţia de a încuraja, pe bază de recomandări, publicarea acestor informaţii.
Examinarea proiectului de lege a avut loc în şedinţa comisiei din data de 28 februarie 2006.
În cursul dezbaterilor, prin compararea textului propunerii legislative cu prevederile Directivei privind serviciul universal, membrii Comisiei au decis că formularea art. 20 în vigoare corespunde reglementărilor Uniunii Europene şi nu necesită modificare.
2. Proiectul de lege face parte din categoria legilor ordinare, întrucât modifică prevederile Legii nr.304/2003, care are caracter ordinar.

3. La dezbaterea proiectului au participat, în conformitate cu prevederile art.54 din Regulamentul Camerei Deputaţilor, republicat: din partea Guvernului: dl. secretar de stat Florin Bejan şi dna. expert Laura Riteş (Ministerul Comunicaţiilor şi Tehnologiei Informaţiei).

4. La lucrările Comisiei din data de 28 februarie 2006 au fost prezenţi 11 deputaţi din totalul de 13 membri ai Comisiei. Raportul Comisiei a fost adoptat cu 6 voturi pentru, 4 voturi împotrivă şi o abţinere din totalul voturilor celor prezenţi.


5. Propunerea legislativă a fost respinsă de Senat în şedinţa din 15 februarie 2006.


6. Potrivit art.75 din Constituţia României, republicată, şi a art.92 din Regulamentul Camerei Deputaţilor, republicat, Camera Deputaţilor este Cameră decizională.


În urma dezbaterii, Comisia propune respingerea propunerii legislative.

PREŞEDINTE,






dr. Varujan Pambuccian

